53 



nyeinkre vagy termékeinkre nézve kártékonynyá válik. De sőt még 

 az állati anyagokból élő bogarak között Is vannak egyesek (a Der- 

 mestidák családjából), a melyek óléskamaráinkban és ruhaneműink- 

 ben garázdálkodni szoktak. 



T. Ö. 



Hermaphrodita rovarok a in. n. múzeumban. 



A rovarok az állatvilág fejlődési sorozatában aránylag mái- 

 magas fokon állanak; ezt bizonyítja egész szervezetük. Erre mu- 

 tat a töb bi között az is, hogy a két ivar valamennyi rovarnál már 

 külön van válva, és hogy a hím- és nőstény-ivarszervek mindig külön- 

 külön egyénekben vannak elhelyezve. A két ivar között fennálló 

 különbség aztán rendesen nem szorítkozik csupán csak a tulajdon- 

 képeni belső ivarszervek különbözőségére, hanem kiterjed még más 

 külső jellemvonásokra is, úgy, hogy a hímek és nőstények több- 

 nyire már külsőleg is hol kisebb, hol nagyobb mértékben, sőt 

 gyakran igen tetemesen eltérnek egymástól. 



A hermaphroditaság (kettős-ivarúság) tüneménye, a midőn 

 t. i. mind a hím-, mind a nőstény-ivarszervek egy és ugyanazon 

 egyénben egyesítve s egyaránt kifejlődve vannak, a rovaroknál 

 állandóan soha sem fordul elő. E tüneméuy, mely az alsóbbrendű 

 állatoknál oly gyakori, a rovarok osztályában szintén mutatkozik 

 ugyan, de mindig csak igen ritkán és kivételesen. Az illető rovar- 

 példányok mindig csak unicumok és méltán a legnagyobb ritkasá- 

 gok közé tartoznak. A magy. nemz. múzeum gazdag rovargyüjte- 

 ményei is mindössze csak 10 hermaphrodita rovart tartalmaznak; 

 és tekintve a szakirodalomban eddig ismertetett efféle esetek cse- 

 kély számát, még ez a szám is aránylag nagynak mondható. 



A rovarok hermaphroditasága mindig olyan alakban tűnik 

 fel, hogy az illető rovarnak az egyik fele a hím, a másik fele pe- 

 dig a nőstény jellemvonásait mutatja. Az egész rovar a középvonal 

 hosszában mintegy felezve van és úgy néz ki, mint ha valaki két 

 külön ivarú és hosszában ketté metszett egyénnek féltestét mester- 

 ségesen összeragasztotta volna : a két ivar külső jellemvonásai, a 

 belső ivarszervek különbözőségének megfelelően, a test középvona- 

 lán a legélesebben elütnek egymástól. 



Hermaphrodita rovarok eddig leginkább a lepkék közöl isme- 

 retesek, a mi legalább részben bizonyára annak tudható be, hogy 

 valamennyi rovar között a lepkék vannak ez idő szerint aránylag 



